Deg tɣult n temguri, smenden-d asenfar n tanaḍt taslekmant ara yesneflen yernu ad tessmed tanaḍt taslekmant 20-312 n 15 Wamber 2020 yerzan tiwtilin d yiskaren n tukci n usireg n usedwen n yizraren d yisgulaf n ufares yettwaṣeggmen deg ukatar n yirmuden n ufares n yifarisen d yimeẓla. Isenwiyen ay d-yettwarnan ɣer tanaḍt-a iswi-nsen d asifses n usedwen n yizraren d yisgulaf-a.
Deg tɣult n yimahilen inagduden, gan-d aneskin ɣef sin n yisenfaren n tanaḍin tislekmanin yerzan tasguri n tenfa tanagdudt n temhal-a:
- Timeṣkiwt n yinifif deg udeg anda ay yemlal Ubrid Aɣelnaw Wis 8, Abrid Aɣelnaw Wis 61 d Ubrid Aɣelnaw Wis 59 deg tɣiwant n Kalitus.
- Asisleg n Ubrid n Twilayt 133 s teɣzef n 6,5 n yikilumitren, d tigezmi yellan gar ubrid n twilayt 142 d ubrid n twilayt 233, am wakken ara yilint snat n tleggiyin deg tgezmi-a.
Deg tɣult n umahil, asemres d tɣellist tanmettit, smenden-d yiwen n usenfar n tanaḍt taslekmant ara yesneflen yernu ad yessmed tanaḍt taslekmant 15-289 n 14 Wamber 2015 yerzan taɣellist tanmettit n yimdanen war talawit ay yettgen irmuden i yiman-nsen. Asenfar-a n tanaḍt yella-d deg ukatar n tsemmeskal n tɣellist tanmettit i usifses n tsekkirin n usefrek n unagraw n tɣellist tanmettit n wid yettmahalen war talawit.
Deg tɣult n tmerrit d tenḍi, yessemned-d uneɣlaf n tmerrit d tenḍi yiwen n uneskin ɣef uzeddi n yiwet n tnegga ara yilin d takwat tayiwnant i lmend n usefrek n tferka tamerrant d tmunit n yisenfaren n usefti deg tɣult n tmerrit.
kab_Latn kab_Latn kab_Latn kab_Latn kab_Latn kab_Latn